Oficialusis leidinys L 149 , 07/06/2002 p. 0003 - 0007



Tarybos reglamentas (EB) Nr. 963/2002 2002 m. birželio 3 d. nustatantis pereinamojo laikotarpio nuostatas dėl antidempingo ir antisubsidinių priemonių, patvirtintų Komisijos sprendimais Nr. 2277/96/EAPB ir Nr. 1889/98/EAPB, laukiant antidempingo ir antisubsidinių tyrimų, skundų ir prašymų remiantis šiais sprendimais EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač jos 133 straipsnį, atsižvelgdama į Komisijos pasiūlymą, kadangi: (1) Europos anglių ir plieno bendrijos steigimo sutartis (EAPB sutartis) nustos galioti 2002 m. liepos 23 d, (2) Nuo 2002 m. liepos 24 d. produktams, apibrėžtiems EAPB sutartyje, bus taikoma Europos bendrijos steigimo sutartis. (3) Remdamasi 1996 m. lapkričio 28 d. Komisijos sprendimu Nr. 2277/96/EAPB dėl apsaugos nuo importo dempingo kaina iš Europos anglių ir plieno bendrijos narėmis nesančių valstybių (Pagrindinis antidempingo sprendimas) [1], Komisija patvirtino antidempingo priemones. Vadovaujantis Pagrindinio antidempingo sprendimo 11 straipsnio 2 dalimi, priemonės paprastai įvedamos 5 metų laikotarpiui. Tačiau paskutinę EAPB sutarties galiojimo dieną kai kurių šių priemonių 5 metų galiojimo terminas nebus pasibaigęs (EAPB antidempingo priemonės). Kai kurie tyrimai, pradėti vadovaujantis Pagrindiniu antidempingo sprendimu, paskutinę EAPB sutarties galiojimo dieną taip pat gali būti nebaigti (nebaigti antidempingo tyrimai). Atitinkamai skundai arba kitokie prašymai pradėti tyrimą, pateikti vadovaujantis Pagrindiniu antidempingo sprendimu, paskutinę EAPB sutarties galiojimo dieną taip pat gali būti neišnagrinėti (neišnagrinėti prašymai dėl antidempingo). (4) Dėl to tikslinga numatyti, kad po paskutinės EAPB sutarties galiojimo dienos EAPB antidempingo priemonės, remiantis 1995 m. gruodžio 22 d. Tarybos reglamentu (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (Pagrindinis antidempingo reglamentas) [2], būtų taikomos toliau, ir nuo tos dienos tokioms priemonėms toliau taikyti Pagrindinio antidempingo reglamento nuostatas. Po paskutinės EAPB sutarties galiojimo dienos bet kokie antidempingo tyrimai turėtų būti vykdomi toliau ir baigti vadovaujantis Pagrindinio antidempingo reglamento nuostatomis ir bet kokioms antidempingo priemonėms, patvirtintoms atlikus tokius tyrimus, turėtų būti taikomos Pagrindinio antidempingo reglamento nuostatos. Atitinkamai po paskutinės EAPB sutarties galiojimo dienos neišnagrinėti prašymai dėl antidempingo turėtų būti tiriami vadovaujantis Pagrindinio antidempingo reglamento nuostatomis. (5) Turėtų būti pažymėta, kad Pagrindinio antidempingo sprendimo nuostatos yra iš esmės tapačios Pagrindinio antidempingo reglamento nuostatoms, išskyrus nuostatas, reglamentuojančias Bendrijos sprendimų priėmimo tvarką. (6) Remdamasi Komisijos sprendimu Nr. 1889/98/EAPB dėl apsaugos nuo subsidijuoto importo iš Europos anglių ir plieno bendrijos narėmis nesančių valstybių (Pagrindinis antisubsidijų sprendimas) [3], Komisija taip pat patvirtino kompensavimo priemones. Vadovaujantis Pagrindinio antisubsidijų sprendimo 18 straipsnio 1 dalimi, priemonės paprastai nustatomos 5 metų laikotarpiui. Tačiau paskutinę EAPB sutarties galiojimo dieną kai kurių šių priemonių 5 metų galiojimo terminas nebus pasibaigęs (EAPB kompensavimo priemonės). Kai kurie tyrimai, pradėti vadovaujantis Pagrindiniu antisubsidijų sprendimu, paskutinę EAPB sutarties galiojimo dieną taip pat gali būti nebaigti (nebaigti antisubsidiniai tyrimai). Atitinkamai skundai arba kitokie prašymai pradėti tyrimą, pateikti vadovaujantis Pagrindiniu antisubsidijų sprendimu, paskutinę EAPB sutarties galiojimo dieną taip pat gali būti neišnagrinėti (neišnagrinėti prašymai dėl antisubsidijų). (7) Dėl to tikslinga numatyti, kad po paskutinės EAPB sutarties galiojimo dienos EAPB kompensavimo priemonės, remiantis Tarybos reglamentu (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių (Pagrindinis antisubsidijų reglamentas) [4], būtų taikomos toliau, ir nuo tos dienos tokioms priemonėms toliau taikyti Pagrindinio antisubsidijų reglamento nuostatas. Po paskutinės EAPB sutarties galiojimo dienos bet kokie antisubsidiniai tyrimai turėtų būti vykdomi toliau ir baigti vadovaujantis Pagrindinio antisubsidijų reglamento nuostatomis, ir bet kokioms kompensavimo priemonėms, patvirtintoms atlikus tokius tyrimus, turėtų būti taikomos Pagrindinio antisubsidijų reglamento nuostatos. Atitinkamai po paskutinės EAPB sutarties galiojimo dienos neišnagrinėti prašymai dėl apsaugos nuo subsidijuoto importo turėtų būti ištirti vadovaujantis Pagrindinio antisubsidijų reglamento nuostatomis. (8) Turėtų būti pažymėta, kad Pagrindinio antisubsidijų sprendimo nuostatos yra iš esmės tapačios Pagrindinio antisubsidijų reglamento nuostatoms, išskyrus nuostatas, reglamentuojančias Bendrijos sprendimų priėmimo procedūrą; PRIĖMĖ ŠĮ REGLAMENTĄ: 1 straipsnis 1. Remiantis Sprendimu Nr. 2277/96/EAPB patvirtintos antidempingo priemonės, pateiktos I Priede ir tebegaliojančios 2002 m. liepos 23 d. (antidempingo priemonės, pateiktos I Priede), taikomos toliau, vadovaujantis Reglamento (EB) Nr. 384/96 nuostatomis, kurios taikomos nuo 2002 m. liepos 24 d. 2. Nustatant dieną, kurią remiantis Reglamento (EB) Nr. 384/96 11 straipsnio 2 dalimi nustoja galioti antidempingo priemonės, pateiktos I Priede, atsižvelgiama į pirmąją šių priemonių įsigaliojimo dieną. 3. Bet kuris tyrimas, pradėtas vadovaujantis Sprendimu Nr. 2277/96/EAPB ir nebaigtas 2002 m. liepos 23 d. arba bet kuris skundas ar prašymas pradėti tokį tyrimą, neišnagrinėtas iki tos dienos, tiriami toliau vadovaujantis Reglamento (EB) Nr. 384/96 nuostatomis, kurios taikomos nuo 2002 m. liepos 24 d. Bet kurias antidempingo priemones, nustatytas po tokių antidempingo tyrimų, skundų arba prašymų, reglamentuoja Reglamento (EB) Nr. 384/96 nuostatos. 2 straipsnis 1. Remiantis Sprendimu Nr. 1898/98/EAPB patvirtintos kompensavimo priemonės, pateiktos II Priede ir tebegaliojančios 2002 m. liepos 23 d. (antisubsidinės priemonės, pateiktos II Priede), taikomos toliau, vadovaujantis Reglamento (EB) Nr. 2026/97 nuostatomis, kurios taikomos nuo 2002 m. liepos 24 d. 2. Nustatant dieną, kurią remiantis Reglamento (EB) Nr. 2026/97 18 straipsnio 1 dalimi nustoja galioti antisubsidinės priemonės, pateiktos II Priede, atsižvelgiama į pirmąją šių priemonių įsigaliojimo dieną. 3. Bet kuris tyrimas, pradėtas vadovaujantis Sprendimu Nr. 1898/98/EAPB ir nebaigtas 2002 m. liepos 23 d. arba bet kuris skundas ar prašymas pradėti tokį tyrimą, neišnagrinėtas iki tos dienos, tiriami toliau, vadovaujantis Reglamento (EB) Nr. 2026/97, nuostatomis, kurios taikomos nuo 2002 m. liepos 24 d. Bet kurias kompensavimo priemones, nustatytas po tokių antisubsidinių tyrimų, skundų arba prašymų, reglamentuoja Reglamento (EB) Nr. 2026/97 nuostatos. 3 straipsnis Šis reglamentas įsigalioja 2002 m. liepos 24 d. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge 2002 m. birželio 3 d. Tarybos vardu Pirmininkas J. C. Aparicio Pérez [1] OL L 308, 1996 11 29, p. 11. Sprendimas su paskutiniais pakeitimais, padarytais Komisijos sprendimu Nr. 435/2001/EAPB (OL L 63, 2001 3 3, p. 14). [2] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2238/2000 (OL L 257, 2000 10 11, p. 2). [3] OL L 245, 1996 9 4, p. 3. [4] OL L 288, 1997 10 21, p. 1. -------------------------------------------------- I PRIEDAS EAPB antidempingo priemonės, galiojančios 2002 m. liepos 23 d. Produktas | Sprendimo Nr. | KN kodas TARIC kodas | Kilmė | Gamintojai (papildomas TARIC kodas) | Muito tarifas | Koksas ir puskoksis iš akmens anglių, kurių skersmuo didesnis nei 80 mm | 2000 m. gruodžio 14 d. Komisijos sprendimas Nr. 2730/2000/EAPB (OL L 316, 2000 12 15, p. 30) | ( | Kinijos Liaudies Respublika | Visos bendrovės | 32,6 eurų už toną sausos neto masės | Plokšti valcavimo produktai iš geležies arba nelegiruoto plieno (susukti į ritinius, apdoroti po karšto valcavimo) | 2000 m. vasario 4 d. Komisijos sprendimas Nr. 283/2000/EAPB (OL L 31, 2000 2 5, p. 15) (pataisytas 2000 m. rugsėjo 22 d. Sprendimu Nr. 2009/2000/EAPB) (OL L 240, 2000 9 23, p. 12) su paskutiniais pakeitimais, padarytais 2001 m. liepos 4 d. Sprendimu Nr. 1357/2001/EAPB (OL L 182, 2001 7 5, p. 27) | 7208100072082500720826007208270072083600720837107208379072083810720838907208391072083990 | Bulgarija | Visos bendrovės (A999) | 7,5 % | Kremikovtzi Corp. (A082) | įsipareigojimas | Indija | Tata Iron & Steel Company Ltd (A078) | 0 | Visos bendrovės (A999) | 10,7 % | Essar Steel Ltd (A083) | įsipareigojimas/1,5 % | Steel Authority of India Ltd (A084) | įsipareigojimas/11,5 % | Jindal Vijayanagar Steel Ltd (A270) | 18,1 % | Ispat Industries Ltd (A204) | įsipareigojimas/15 % | Pietų Afrika | Iscor Ltd (A079) | 5,2 % | Visos bendrovės (A999) | 37,8 % | Highveld Steel & Vanadium Corp. (A085) | įsipareigojimas | Taivanis | China Steel Corp. (A080) | 2,7 % | Yieh Loong Enterprise Co., Ltd (A081) | 2,1 % | Visos bendrovės (A999) | 24,9 % | Jugoslavija (FR) | Visos bendrovės | 15,4 % | Plokšti orientuoto grūdėtumo produktai iš elektrotechninio plieno | 1996 m. vasario 19 d. Komisijos sprendimas 303/96/EAPB (OL L 42, 1996 2 20, p. 7) | 7225110072261110 | Rusija | Visos bendrovės (8877) | 40,1 % | Novolipetsk Iron and Steel Corp. (8878) | įsipareigojimas | OOO VIZ-STAL (8878) | įsipareigojimas | VO "Promsyrioimport" (8878) | įsipareigojimas | Plokšti, karštai valcuoti produktai iš nelegiruoto plieno (kvadratinės plokštės) | 2000 m. rugpjūčio 9 d. Komisijos sprendimas Nr. 1758/2000/EAPB (OL L 202, 2000 8 10, p. 21) | ((((( | Kinijos Liaudies Respublika | Visos bendrovės | 8,1 % | Indija | Visos bendrovės (A999) | 22,3 % | Steel Authority of India (A178) | įsipareigojimas | Rumunija | Sidex SA (A069) | įsipareigojimas/5,7 % | Visos kitos bendrovės (A999) | 11,5 % | Sidex Trading SRL (A179) | įsipareigojimas | Metalexportimport SA (A179) | įsipareigojimas | Metanef SA (A179) | įsipareigojimas | Metagrimex Business Group SA (A179) | įsipareigojimas | Uzinsider SA (A179) | įsipareigojimas | Uzinexport SA (A179) | įsipareigojimas | Shiral Trading Impex SRL (A179) | įsipareigojimas | Metaltrade International "97 SRL (A179)" | įsipareigojimas | Romilexim Trading Limited SRL (A179) | įsipareigojimas | Metal SA (A179) | įsipareigojimas | -------------------------------------------------- II PRIEDAS EAPB ANTISUBSIDINĖS PRIEMONĖS, GALIOJANČIOS 2002 M. LIEPOS 23 D. Produktas | Sprendimo Nr. | KN kodas | Kilmė | Gamintojai ir (arba) TARIC kodas (papildomi TARIC kodas) | Muito tarifas | Plokšti valcavimo produktai iš geležies arba nelegiruoto plieno (susukti į ritinius, apdoroti po karšto valcavimo) | 2000 m. vasario 4 d. Komisijos sprendimas Nr. 284/2000/EAPB (OL L 31, 2000 2 5, p. 44) (pataisytas 2000 m. rugsėjo 29 d. Sprendimu Nr. 2071/2000/EAPB) (OL L 246, 2000 9 30, p. 32) | 72081000720825007208260072082700720836007208371072083790 | Indija | Essar Steel Ltd (A119) | 4,9 % | The Steel Authority of India Ltd (A120) | 12,3 % | Tata Iron & Steel Company Ltd (A121) | 6,4 % | Visos kitos bendrovės (A999) | 13,1 % | Essar Steel Ltd (A083) | įsipareigojimas | The Steel Authority of India Ltd (A084) | įsipareigojimas | Tata Iron & Steel Company Ltd (A075) | įsipareigojimas | 72083810720838907208391072083990 | Taivanis | China Steel Corp. (A071) | 4,4 % | Yieh Loong Enterprise Co., Ltd (A072) | 0 | Visos kitos bendrovės (A999) | 4,4 % | --------------------------------------------------